Na temelju članka 28. Statuta Elektrostrojarske obrtničke škole, članka 17. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (Narodne novine 132/13) i članka

28. Zakona o provedbi Opće uredbe o zaštiti osobnih podataka (Narodne novine 42/18), Školski odbor Elektrostrojarske obrtničke škole na 16. sjednici održanoj dana 03. svibnja 2023. godine donosi:

PRAVILNIK O KORIŠTENJU VIDEONADZORA

Članak 1.

1. Ovim Pravilnikom o korištenju videonadzora (dalje: Pravilnik) u Elektrostrojarskoj obrtničkoj školi (dalje: Škola) definira se svrha i opseg podataka koji se prikupljaju, način i vrijeme čuvanja, uporabu snimljenih podataka i osobi koja ima pristup snimljenim podacima.
2. Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

Članak 2.

1. Videonadzor koristi se zbog zaštite sigurnosti učenika, radnika, posjetitelja škole i imovine Škole.
2. Snimke dobivene videonadzorom mogu se koristiti isključivo u svrhu navedenu u stavku 1. ovog članka, te ravnatelj, kao niti bilo koja druga osoba koju ravnatelj ovlasti, ne smije koristiti podatke o osobama prikupljene videonadzorom izvan njihove određene odnosno zakonske namjene.

Članak 3.

1. Videonadzor snima prostor Škole (vanjski prostor oko škole, školske hodnike u prizemlju i na katovima) od 0-24 sata, sve dane u tjednu.
2. Pravo pristupa osobnim podacima prikupljenim putem video nadzora ima ravnatelj Škole i osoba koju ravnatelj ovlasti.
3. Pristup podacima iz stavka 2. ovoga članka imaju i nadležna tijela u okviru obavljanja poslova iz svojeg zakonom utvrđenog djelokruga.

Članak 4.

1. Snimke dobivene putem videonadzora čuvaju se na snimačima u kabinetu za računalstvo ovisno od događanja i ne čuvaju se točno određeno vrijeme nego se presnimavaju novim događajima.
2. U slučajevima počinjenja kaznenog djela, oštećenja ili uništavanja imovine i sl., prikupljeni podaci o takvom događaju mogu se sačuvati kao dokazni materijal te na zahtjev ustupiti pravosudnim i policijskim tijelima.

Članak 5.

1. Škola je dužna označiti da je prostor pod videonadzorom, a oznaka treba biti vidljiva najkasnije prilikom ulaska u perimetar snimanja.
2. Škola je dužna označiti i podatke o voditelju obrade te podatke za kontakt putem kojih ispitanik može ostvariti svoja prava.

Članak 6.

Ovaj Pravilnik stupa na snagu osmi dan nakon objave na oglasnoj ploči Škole.

KLASA: 011-03/23-02/1

URBROJ:251-301-05-23-2

U Zagrebu, 03. svibnja 2023. godine

Predsjednik Školskog odbora

Tomislav Antolović, struč.spec.ing.mech.

Ovaj Pravilnik objavljen je na oglasnoj ploči Škole dana 03. svibnja 2023. godine, a stupa na snagu dana 11. svibnja 2023. godine.

Ravnatelj:

Anto Delač, dipl.ing.

\_\_\_\_\_\_\_\_\_\_\_\_\_\_\_\_\_\_\_